|  |
| --- |
|  |
|  |
|  |
|  |

Muinaismuistolain uudistamista valmisteleva seurantaryhmä

Kokous 4/2022

|  |  |
| --- | --- |
| Aika | Keskiviikko 7.12.2022 klo 9.00–11.40 |
| Paikka | Etäkokous Teams-sovelluksella |
| Osallistujat | Hallitusneuvos Joni Hiitola, opetus- ja kulttuuriministeriö, puheenjohtaja  Kehittämispäällikkö Juha Flinkman, Suomen ympäristökeskus SYKE  Hallitussihteeri Matleena Haapala, ympäristöministeriö  Lainsäädäntöneuvos Veli-Pekka Hautamäki, oikeusministeriö  Ympäristöjuristi Jenni Hunnakko, Maa- ja metsätaloustuottajain Keskusliitto MTK ry  Budjettineuvos Merja Salmi, valtiovarainministeriö  Pääjohtaja Tiina Merisalo, Museovirasto  Maanmittausneuvos Markku Markkula, Maanmittauslaitos  Neuvotteleva virkamies Ville Schildt, maa- ja metsätalousministeriö  Erityisasiantuntija Johanna Selkee, Suomen Kuntaliitto  Erikoissuunnittelija Anu Vauramo, Metsähallitus  Sihteerit:  Hallitusneuvos Hanna Kiiskinen, opetus- ja kulttuuriministeriö  Lakimies Juha Maaperä, Museovirasto  Erikoistutkija Päivi Maaranen, Museovirasto  Työryhmän jäsenet, jotka olivat kuuntelemassa kokousta:  Kulttuuriympäristön intendentti Miikka Kumpulainen, Keski-Suomen museo  Kulttuuriasiainneuvos Päivi Salonen, opetus- ja kulttuuriministeriö  Yli-intendentti Helena Taskinen, Museovirasto |

# Kokouksen avaus ja esityslistan hyväksyminen

Puheenjohtaja avasi kokouksen klo 9.01. Hyväksyttiin esityslista.

# Edellisen seurantaryhmän kokouksen (2.11.2022) pöytäkirjan hyväksyminen

Hyväksyttiin edellisen kokouksen pöytäkirja.

# Valmistelun tilanne

Lakimies Juha Maaperä esitteli valmistelun tilannetta. Asiassa käytävässä keskustelussa painotettiin erityisesti vaikutusarviointien merkitystä ja tuotiin esiin lakiluonnoksen eri versioiden hallintaan liittyviä haasteita. Todettiin, että kokonaisuuden eri osat ovat vielä valmisteilla ja että aineisto toimitetaan työ- ja seurantaryhmien jäsenille kokonaisena hallituksen esityksenä heti kun se on mahdollista.

# Lakikokonaisuuden (pykäläluonnokset) käsittely

Lakimies Juha Maaperä esitteli lakikokonaisuutta, minkä jälkeen keskusteltiin lain rakenteesta ja keskeisistä muutoksista suhteessa muinaismuistolakiin. Keskustelussa nousivat esiin tarve pohtia vielä lain rikkomiseen liittyviä rikosnimikkeitä sekä rakennuskätköjä koskevan sääntelyn sanamuotoja ja sen suhdetta rakennusten suojelua koskevaan sääntelyyn. Keskusteltiin lisäksi löytöpalkkioita koskevasta sääntelystä. Todettiin, että sihteeristö ottaa mielellään vastaan myös suoraan lakiluonnokseen kirjattuja kommentteja ja korjausehdotuksia ja että sihteeristössä työn alla oleviin vaikutusarviointeihin palataan ensi vuoden alussa.

# Yleinen keskustelutilaisuus 14.12.2022 Tieteiden talossa

Hallitusneuvos Hanna Kiiskinen esitteli keskustelutilaisuutta koskevan ohjelmaluonnoksen ja tilaisuuden järjestelyjä. Tilaisuuteen on ilmoittautunut ilahduttavan paljon osallistujia. Osallistujille tarjotaan myös mahdollisuus kirjallisen palautteen antamiseen lakiluonnoksesta.

# Keskustelu työn järjestämisestä 2023

Hallitusneuvos Hanna Kiiskinen esitteli alustavaa suunnitelmaa työn järjestämisestä vuonna 2023. Alustavat kokouspäivät, joihin voi tulla vielä muutoksia, ovat: työryhmän kokous 31.1.2023 klo 9-12, seurantaryhmän kokous 28.2.2023 klo 9-12 sekä työ- ja seurantaryhmän yhteiskokous 29.3.2023 klo 9-12. Lisäksi tammi-helmikuulle on suunnitteilla saamelaista arkeologista kulttuuriperintöä koskeva keskustelutilaisuus.

# Muut asiat

Ei ollut muita asioita.

# Kokouksen päättäminen

Puheenjohtaja päätti kokouksen klo 11.40. Seuraavien kokousten ajankohta (ks. kohta 6) varmistetaan myöhemmin, kun vuoden 2023 työsuunnitelma on valmistunut.

|  |  |
| --- | --- |
|  | Vastaanottajat |
|  |  |